Հավելված

*Հաստատված է*

*Զինծառայողների կյանքին կամ առողջությանը պատճառված*

*վնասների հատուցման հիմնադրամի հոգաբարձուների խորհրդի*

*2017 թվականի մարտի 2-ի թիվ 7 որոշմամբ*

**ՆՎԻՐԱԲԵՐՈՒԹՅՈՒՆՆԵՐԻ ՆԵՐԳՐԱՎՄԱՆ**

**ԿԱՐԳ**

**ԳԼՈՒԽ 1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգը կարգավորում է «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» Հայաստանի Հանրապետության օրենքի (այսուհետ` Օրենք) շրջանակներում «Զինծառայողների ապահովագրության» հիմնադրամի (այսուհետ՝ հիմնադրամ) կողմից\_ նվիրաբերությունների ներգրավման կարգը:
2. Սույն կարգում օգտագործվող հասկացությունները կիրառվում են Օրենքով սահմանված իմաստով:

**ԳԼՈՒԽ 2. ՆՎԻՐԱԲԵՐՈՒԹՅՈՒՆՆԵՐԻ ՆԵՐԳՐԱՎՄԱՆ ԿԱՐԳ**

1. Հիմնադրամը դրամական նվիրաբերություններ կարող է ներգրավել՝ մեկ այլ բանկային հաշվից անմիջականորեն, կամ [www.1000plus.am](http://www.1000plus.am) կայքում (այսուհետ՝ Հիմնադրամի կայք) տեղադրված վիրտուալ ՊՈՍ տերմինալի կամ ցանկացած այլ տեղեկատվական տեխնոլոգիաների կիրառմամբ իր բանկային հաշվին ստանալով դրամական միջոցներ :
2. Նվիրաբերությունները ներգրավվում են ինչպես Հայաստանի Հանրապետության դրամով, այնպես էլ ռուսական ռուբլով, ԱՄՆ դոլարով և եվրոյով:

**ԳԼՈՒԽ 3. ՆՎԻՐԱԲԵՐՈՒԹՅՈՒՆՆԵՐԻ ՆԵՐԳՐԱՎՈՒՄԸ ՀԻՄՆԱԴՐԱՄԻ ԿԱՅՔԻ ՄԻՋՈՑՈՎ**

1. Հիմնադրամի կայքի միջոցով նվիրաբերություն կարելի է կատարել՝ «Նվիրաբերե՛լ» դաշտում ընտրելով ներկայացված անվանական արժեքներից որևէ մեկը կամ մուտքագրելով նվիրաբերության նախընտրելի չափը, այնուհետև լրացնելով նվիրաբերողի անունը, ազգանունը, էլեկտրոնային փոստի հասցեն և Վիրտուալ ՊՈՍ տերմինալի միջոցով կատարելով վճարում:
2. Վճարային քարտի տվյալները լրացնելուց և գործարքը հաստատվելուց հետո նվիրաբերությունը համարվում է իրականացված և Հիմնադրամի կողմից նվիրաբերությունը ստացված լինելու մասին նվիրաբերողի էլեկտրոնային փոստի հասցեին ուղարկվում է համապատասխան նամակ:

**ԳԼՈՒԽ 4. ՆՎԻՐԱԲԵՐՈՒԹՅՈՒՆՆԵՐԻ ՆԵՐԳՐԱՎՈՒՄԸ ԲԱՆԿԱՅԻՆ ՓՈԽԱՆՑՈՒՄՆԵՐԻ ՄԻՋՈՑՈՎ**

1. Հիմնադրամը նվիրաբերություններ կարող է ներգրավել ՀՀ ԿԲ-ում բացված իր բանկային հաշվին(ներին) ստացվող փոխանցումների միջոցով:
2. Հիմնադրամի բանկային հաշիվների տվյալները հրապարակվում են Հիմնադրամի կայքում: